Overvejer du at tage til Nibe Festival, så bør du overveje at se på billetterne allerede nu. De såkaldte 3-dagesbilletter er nemlig allerede nu udsolgt. - Vi glæder os over, at interessen for årets Nibe Festival er så stor, at vi allerede her pr. 29. marts kan melde udsolgt a 3-dagesbilletter, som jo er gældende for torsdag, fredag og lørdag, siger festivalleder Peter Møller Madsen i en pressemeddelelse i dag. Festivalen melder ligeledes, at salget af partoutbilletterne er rekordhøjt i forhold til, hvor længe billetsalget har været i gang.

Referat:
Interessen for årets Nibe Festival er stor, og 3-dagesbilletterne er nu udsolgte.